NOVUM ORGAN UM. 279 



et rerum naturam intueatur ; ita mentem regimus, 

 ut ad rerum naturam se, aptis per omnia modis, 

 applicare possit. Atque propterea multa et diversa 

 in doctrina Interpretation is praecipimus, quae ad 

 subject!, de quo inquirimus, qualitatem et conditio- 

 nem modum inveniendi nonnulla exparte applicent. 



CXXVIII. 



At illud de nobis ne dubitare quidem fas sit ; 

 utrum nos philosopbiam et artes et scientias, quibus 

 utimur, destruere et demoliri cupiamus : contra 

 enim, earum et usum et cultum et bonores libenter 

 amplectimur. Neque enim ullo modo officirnus, 

 quin istae,quae invaluerunt, et disputationes alant, et 

 sermones ornent, et ad professoria munera ac vitae 

 civilis compendia adhibeantur et valeant, denique 

 tanquam numismata quaedam, consensu inter homi 

 nes recipiantur. Quinetiam significamus aperte, ea, 

 qua? nos adducimus, ad istas res non multum idonea 

 futura ; cum ad vulgi captum deduci omnino non 

 possint, nisi per effecta et opera tantum. At hoc 

 ipsum, quod de affectu nostro et bona voluntate 

 erga scientias receptas dicimus, quam vere profitea- 

 mur, scripta nostra in publicum edita (praesertim 

 libri de Progressu Scientiarum) fidem faciant. Ita- 

 que id verbis amplius vincere non conabimur. Illud 

 interim constanter et diserte monemus ; his modis, 

 qui in usu sunt, nee magnos in scientiarum doctrinis 

 et contemplatione progressus fieri, nee illas ad am- 

 plitudinem operum deduci posse. 



cxxix. 



Superest ut de Finis excellentia pauca dicamus. 



